open-index/open-wikipedia-markdown huggingface dataset:
Α΄ κατηγορία ΕΠΟΛ 2021-22

Η **Α΄ κατηγορία ΕΠΟΛ 2021-22** αποτέλεσε το 63ο πρωτάθλημα στην Α΄ κατηγορίας ΕΠΟΛ. Το πρωτάθλημα κέρδισε η Αναγέννηση Προσφύγων για τέταρτη φορά στην ιστορία της.

## Σύστημα διεξαγωγής
Στο πρωτάθλημα της Α΄ κατηγορίας ΕΠΟΛ 2021-22 συμμετείχαν 11 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις τελευταίες ομάδες υποβιβάστηκαν στο πρωτάθλημα Β΄ κατηγορίας ΕΠΟΛ 2022-23.  

Η πρωταθλήτρια ομάδα εξασφάλιζε τη συμμετοχή της στο Πρωτάθλημα Πρωταθλητριών ΣΤΟΚ 2021-22. Επιπρόσθετα, η πρωταθλήτρια ομάδα και οι ομάδες που τερμάτιζαν στην δεύτερη και τρίτη θέση είχαν δικαίωμα συμμετοχή στο Πρωτάθλημα Ένταξης ΣΤΟΚ 2022, μέσα από τα οποίο καθορίζονταν οι ομάδες που θα συμμετείχαν την επόμενη ποδοσφαιρική περίοδο στην Επίλεκτη Κατηγορία ΣΤΟΚ 2022-23.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος.

## Παραπομπές


## Δείτε επίσης

* Α΄ κατηγορία ΕΠΟΛ
* Κύπελλο Α΄ κατηγορίας ΕΠΟΛ 2021-22

Κατηγορία:Α΄ κατηγορία ΕΠΟΛ
Κατηγορία:Εγχώρια ποδοσφαιρικά πρωταθλήματα 2021–2022
Εθνική Βιβλιοθήκη του Νεπάλ

H **Εθνική Βιβλιοθήκη του Νεπάλ** (νεπαλέζικα:  नेपालको राष्ट्रिय पुस्तकालय). NNL) είναι η εθνική βιβλιοθήκη που βρίσκεται στο Λάλιπτουρ, την 3η μεγαλύτερη πόλη του Νεπάλ, δίπλα στην πρωτεύουσα Κατμαντού. Λειτουργεί υπό την αιγίδα του Υπουργείου  Παιδείας του Νεπάλ  .

## Ιστορία
Η Εθνική Βιβλιοθήκη του Νεπάλ ιδρύθηκε από την κυβέρνηση του Νεπάλ τον Ιανουάριο του 1957. Η βασική συλλογή της βιβλιοθήκης προσήλθε από τη βιβλιοθήκη του Rajguru Hem Raj Pandey το 1956, ο οποίος ήταν σύμβουλος του βασιλιά. Η συλλογή μεταφέρθηκε στο Singha Durbar, στις εγκαταστάσεις του συγκροτήματος του παλατιού που ολοκληρώθηκε κατά την περίοδο των ηγεμόνων της Ράνα, και συγχωνεύθηκε με τη βιβλιοθήκη της Κεντρικής Γραμματείας που βρισκόταν ήδη εκεί. Σε αυτό το στάδιο, η συλλογή περιελάμβανε 34 292 βιβλία και περιοδικές εκδόσεις.

Η Εθνική Βιβλιοθήκη μετακόμισε στις σημερινές της εγκαταστάσεις στον πρώτο όροφο της νότιας πτέρυγας του παλατιού Ράνα που ονομάζεται επίσης Harihar Bhawan στο Λάλιπτουρ το 1961. Οι περισσότερες συλλογές της Εθνικής Βιβλιοθήκης έκλεισαν για το κοινό για λόγους ασφαλείας μετά τις σοβαρές ζημιές που υπέστη το κτίριο της βιβλιοθήκης στον σεισμό του 2015. Έκτοτε, η συλλογή φυλάσσεται προσωρινά σε ένα σχολείο, ενώ ένα μέρος της είναι συσκευασμένο σε σακούλες. Διαπιστώθηκε ότι τα βιβλία και άλλα έντυπα είναι ευάλωτα σε υλικές ζημιές από διάφορα έντομα .

## Συλλογή
Το 2015, η βιβλιοθήκη είχε στη συλλογή της πάνω από 100.000 βιβλία ή έγγραφα, ενώ σύμφωνα με άλλη πηγή, το 2017 είχε 150.000 βιβλία.Οι κύριες γλώσσες της συλλογής είναι τα νεπαλί, τα αγγλικά, τα χίντι και τα σανσκριτικά. Η βιβλιοθήκη απασχολούσε 23 άτομα. Στις αρχές του 2018, ο Upenda Prasad Mainali ήταν ο διευθυντής και επικεφαλής βιβλιοθηκάριος της βιβλιοθήκης.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Νεπάλ
* Κατμαντού

## Εξωτερικοί σύνδεσμοι

* Επίσημη ιστοσελίδα

## Παραπομπές


 

Κατηγορία:Βιβλιοθήκες στο Νεπάλ
Νεπαλ
Κουρτ Άλντερ

Ο **Κούρτ Άλντερ** (γερμαν. *Kurt Alder*, 10 Ιουλίου 1902 &ndash; 20 Ιουνίου 1958) ήταν Γερμανός χημικός που βραβεύθηκε με Νόμπελ Χημείας το 1950.

## Ζωή και έργο
Ο Άλντερ γεννήθηκε στη βιομηχανική πόλη Καίνιγκσύτε της Σιλεσίας, το σημερινό Χόζουφ της Πολωνίας, όπου πήγε σχολείο. Απεδήμησε από εκεί όταν η πόλη υπάχθηκε στην Πολωνία το 1922. Το ίδιο έτος άρχισε να σπουδάζει χημεία στο Πανεπιστήμιο του Βερολίνου και αργότερα μεταπτυχιακώς στο Πανεπιστήμιο του Κιέλου, από όπου πήρε το διδακτορικό του το 1926 υπό την επίβλεψη του καθηγητή Ότο Ντιλς.

Το 1930 ο Άλντερ διορίσθηκε ως διδάσκων στο τμήμα χημείας στο δεύτερο ίδρυμα και προάχθηκε σε λέκτορα το 1934. Ωστόσο το 1936 εγκατέλειψε το Κίελο προκειμένου να ενταχθεί στο προσωπικό της βιομηχανίας IG Farben στο Λεβερκούζεν, όπου ασχολήθηκε με τη παραγωγή συνθετικού καουτσούκ. Το 1940 διορίσθηκε καθηγητής της Πειραματικής Χημείας και της Χημικής Τεχνολογίας στο Πανεπιστήμιο της Κολωνίας, ενώ ταυτοχρόνως έγινε διευθυντής του εκεί Ινστιτούτου Χημείας. Σε όλο αυτό το χρονικό διάστημα, και παρά τα πολλά εμπόδια για την πρωτογενή έρευνα στην Ευρώπη της εποχής, συνέχισε ένα συστηματικό πρόγραμμα διερευνήσεων στο πεδίο που τον ενδιέφερε: την σύνθεση οργανικών χημικών ενώσεων. Συνολικά δημοσίευσε περισσότερες από 151 ερευνητικές εργασίες πάνω σε αυτό το θέμα.

Το 1945 συνεργάσθηκε στενά με τον πρώτο άνθρωπο στην ιστορία που παρασκεύασε το EDTA, τον Αυστριακό Φέρντιναντ Μυντς. Το 1949 δημοσίευσαν μαζί μια εργασία με θέμα τη σύνθεση αλκαδιενίων και προσθήκες σε αυτά.

Ο Άλντερ μοιράσθηκε με τον καθηγητή του Ντιλς το Βραβείο Νόμπελ Χημείας του 1950, για την εργασία τους πάνω στη γνωστή σήμερα ομωνύμως ως αντίδραση Ντιλς-Άλντερ.

## Θάνατος και μνήμη
Ο Κούρτ Άλντερ πέθανε σε ηλικία 55 ετών, από άγνωστη αιτία. Το πτώμα του βρέθηκε μέσα στο διαμέρισμά του στην Κολωνία δύο περίπου εβδομάδες μετά τον θάνατό του και η ανεψιά του που το ανεκάλυψε δήλωσε ότι η μυρωδιά της σαπισμένης σάρκας ήταν τόσο άσχημη, ώστε μπορούσε να τη μυρίσει και από τον δρόμο έξω. Η σύζυγος του χημικού, η Γκέρτρουντ Άλντερ, ανέφερε ότι ο σύζυγός της ήταν απίστευτα αγχωμένος την τελευταία φορά που τον είχε δει και μουρμούριζε συχνά τη γαλλική φράση «les Jardins du Souvenir» (= «οι κήποι της μνήμης») γράφοντας τις ερευνητικές σημειώσεις του.

### Ονομάσθηκαν προς τιμή του
* Ο κρατήρας Άλντερ στην αόρατη από τη Γη πλευρά της Σελήνης.
* Η εντομοκτόνος χημική ένωση αλδρίνη, που συντέθηκε με μια αντίδραση Ντιλς-Άλντερ.

## Παραπομπές


## Πηγές
* 
* 

## Εξωτερικοί σύνδεσμοι

* Ο Κ. Άλντερ στον ιστότοπο των Βραβείων Νόμπελ, που περιλαμβάνει τη διάλεξή του στην τελετή απονομής του Βραβείου με τίτλο «Σύνθεσις διενίων και σχετικοί τύποι αντιδράσεων»
* Αγγλική μετάφραση  του ιστορικού άρθρου των Ντιλς και Άλντερ του 1928 με την έρευνα που τους χάρισε το «Νόμπελ»

Κατηγορία:Γερμανοί χημικοί
Κατηγορία:Χημικοί του 20ού αιώνα
Κατηγορία:Βραβευμένοι με Νόμπελ Χημείας
Κατηγορία:Γερμανοί νομπελίστες
Έιβον του Ουόρικσιρ

Ο **Έιβον** (*Avon*) είναι ποταμός της κεντρικής Αγγλίας, ένας από τους αρκετούς της χώρας που φέρουν αυτή την ονομασία, η οποία προέρχεται από την κελτική λέξη *abona*, που σημαίνει απλώς «ποτάμι» και σώζεται ως *afon* στην ουαλική γλώσσα και *avon* στη βρετονική γλώσσα. Ο συγκεκριμένος διαρρέει τις κομητείες Νορθάμπτονσιαρ, Λέστερσιαρ, Ουόρικσιρ, Γούστερσιρ και Γκλώστερσιρ, έχοντας συνολικό μήκος 137 χιλιόμετρα. Είναι γνωστός και ως **Έιβον του [[Σαίξπηρ]]** (*Shakespeare's Avon*), επειδή στις όχθες του είναι κτισμένη η γενέτειρα του Σαίξπηρ, το Στράτφορντ-απόν-Έιβον (όπως υποδηλώνει και η ονομασία της πόλεως). Αποκαλείται επίσης, ιδίως παλαιότερα, και «Άνω Έιβον» (*Upper Avon*). Τελικώς τα νερά του χύνονται στον ποταμό Σέβερν, του οποίου αποτελεί έναν από τους μείζονες αριστερούς παραπόταμους. Η λεκάνη απορροής του έχει έκταση 2.670 Τετραγωνικά χιλιόμετρα.

## Πηγές
* Το λήμμα «Αίηβον» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 674
* Davies, Jamie: *Shakespeare's Avon: the history of a navigation*, Oakwood Press, Headington 1996

## Εξωτερικοί σύνδεσμοι
* 

Ειβον Ουορικσιρ
Φρήντριχ Σλέγκελ

Ο **Καρλ Βίλχελμ Φρήντριχ [φον] Σλέγκελ** (*Karl Wilhelm Friedrich von Schlegel*, 10 Μαρτίου 1772 – 12 Ιανουαρίου 1829) ήταν Γερμανός ποιητής, κριτικός της λογοτεχνίας, φιλόσοφος, φιλόλογος και ινδολόγος. Μαζί με τον μεγαλύτερο αδελφό του Άουγκουστ Βίλχελμ Σλέγκελ, υπήρξαν δύο από τις κυριότερες μορφές του γερμανικού ρομαντισμού της Ιένας.

Ο Φρήντριχ Σλέγκελ γεννήθηκε στο Αννόβερο, σε οικογένεια ένθερμων Προτεσταντών (ο πατέρας του ήταν Λουθηρανός πάστορας), αλλά απέρριψε τη θρησκεία σε νεαρή ηλικία, ασπαζόμενος τον αθεϊσμό και τον ατομικισμό. Εγγράφηκε στο Πανεπιστήμιο του Γκέτινγκεν και μετά στο Πανεπιστήμιο της Λειψίας προκειμένου να σπουδάσει νομικά, αλλά αντί για αυτά, εστίασε το ενδιαφέρον του στην κλασική φιλολογία. Ξεκίνησε να συγγράφει και να δίνει διαλέξεις, ενώ ίδρυσε και περιοδικά όπως το *[[Ατενέουμ]]*. Το 1808 επέστρεψε στον Χριστιανισμό ως έγγαμος άνδρας πλέον και βαπτίσθηκε μαζί με τη σύζυγό του, τη συγγραφέα Δωροθέα φον Σλέγκελ, ως Ρωμαιοκαθολικός. Αυτή η μεταστροφή οδήγησε τελικώς στην αποξένωσή του από την οικογένεια των γονέων του και από παλαιούς φίλους του. Το 1809 εγκαταστάθηκε στην Αυστρία, όπου έγινε δημοσιογράφος και διπλωμάτης στην υπηρεσία του υπουργού Εξωτερικών Κλέμενς φον Μέττερνιχ. Ο Φρήντριχ Σλέγκελ απεβίωσε στη Δρέσδη σε ηλικία 56 ετών.

Ο Σλέγκελ προήγαγε το ρομαντικό κίνημα και ενέπνευσε ποιητές άλλων χωρών, όπως τους Σάμιουελ Τέιλορ Κόλεριτζ, Άνταμ Μιτσκιέβιτς και Καζίμιες Μπροτζίνσκι. Ως ο πρώτος που αντιλήφθηκε τον μετέπειτα γνωστό ως νόμο του Γκριμ, υπήρξε πρωτοπόρος στις ινδοευρωπαϊκές σπουδές, τη συγκριτική γλωσσολογία και τη μορφολογική τυπολογία, δημοσιεύοντας το 1819 την πρώτη θεωρία που συνέδεε τις ινδοϊρανικές γλώσσες με τις γερμανικές γλώσσες.

## Παραπομπές


Κατηγορία:Γερμανοί ποιητές
Κατηγορία:Γερμανοί συγγραφείς
Κατηγορία:Γερμανοί κριτικοί της λογοτεχνίας
Κατηγορία:Γερμανοί φιλόσοφοι
Κατηγορία:Φιλόσοφοι της ιστορίας
Κατηγορία:Φιλόσοφοι της γλώσσας
Κατηγορία:Ινδοευρωπαϊστές
Κατηγορία:Απόφοιτοι του Πανεπιστημίου της Λειψίας
Κατηγορία:Οικογένεια Μέντελσον
Κατηγορία:Γερμανοί Ρωμαιοκαθολικοί
Πανεπιστήμιο της Ιένας

Το **Πανεπιστήμιο της Ιένας**, με επίσημη ονομασία «**Πανεπιστήμιο-Φρήντριχ-Σίλερ Ιένας**» (γερμανικα: *Friedrich-Schiller-Universität Jena*, FSU), είναι δημόσιο ερευνητικό πανεπιστήμιο, που βρίσκεται στην πόλη Ιένα της Γερμανίας (κρατίδιο της Θουριγγίας). Είναι ένα από τα δέκα παλαιότερα πανεπιστήμια της Γερμανίας, έχοντας ιδρυθεί το έτος 1558.

Μέχρι σήμερα 6 πρόσωπα που υπήρξαν απόφοιτοι ή καθηγητές του πανεπιστημίου αυτού έχουν βραβευθεί με Βραβείο Νόμπελ, με πλέον πρόσφατη βράβευση εκείνη του απόφοιτου Χέρμπερτ Κρέμερ το έτος 2000. Η επωνυμία του είναι προς τιμή του ποιητή Φρίντριχ Σίλερ, ο οποίος ήταν καθηγητής της φιλοσοφίας στο πανεπιστήμιο σε μια εποχή που η Ιένα προσείλκυε σημαντικές προσωπικότητες του ευρωπαϊκού πνεύματος. Με κέντρο το Πανεπιστήμιο της Ιένας ξεπήδησαν ουσιαστικά τα ρεύματα του γερμανικού ιδεαλισμού και του πρώιμου γερμανικού ρομαντισμού. Τότε μεταξύ των καθηγητών του συγκαταλέγονταν οι Γιόχαν Γκότλιμπ Φίχτε, Έγελος, Σέλινγκ και Φρήντριχ Σλέγκελ.

Το 2014 το ίδρυμα είχε περίπου 19 χιλιάδες φοιτητές και φοιτήτριες και 375 καθηγητές α΄ βαθμίδας. Το 2017 είχε 3.415 ακαδημαϊκό και 5.151 διοικητικό προσωπικό με προϋπολογισμό € 372 εκατομμύρια.

## Παραπομπές


## Εξωτερικοί σύνδεσμοι

* Επίσημος ιστότοπος

Ιενας
Πανεπιστημιο
Έιβον του Μπρίστολ

Ο **Έιβον** (*Avon*) είναι ποταμός της νοτιοδυτικής Αγγλίας, ένας από τους αρκετούς της χώρας που φέρουν αυτή την ονομασία, η οποία προέρχεται από την κελτική λέξη *abona*, που σημαίνει απλώς «ποτάμι» και σώζεται ως *afon* στην ουαλική γλώσσα και *avon* στη βρετονική γλώσσα. Ο συγκεκριμένος διαρρέει τις κομητείες Γκλώστερσιρ, Γουίλτσιρ, Σόμερσετ και Μπρίστολ, έχοντας συνολικό μήκος 134 χιλιόμετρα. Εκβάλλει στον Ατλαντικό Ωκεανό, στην κωμόπολη Έιβονμάουθ (ουσιαστικά προάστιο της πόλεως Μπρίστολ και λιμάνι, η ονομασία σημαίνει ακριβώς «στόμιο του Έιβον»). Στις όχθες του είναι κτισμένες επίσης οι πόλεις Τσίπενχαμ, Μέλκσαμ, Μπράντφορντ ον Έιβον και Μπαθ. Μετά το Μπαθ ο ποταμός είναι πλωτός, έχοντας εκεί μέση παροχή 21,98 κυβικά μέτρα ανά δευτερόλεπτο, αλλά με σημαντικές διακυμάνσεις (η μεγαλύτερη που καταγράφηκε ποτέ ήταν 310, ενώ η μικρότερη μόλις 2,45757 κυβικά μέτρα ανά δευτερόλεπτο. Η λεκάνη απορροής του Έιβον έχει έκταση 2.308 km².

## Πηγές
* Το λήμμα «Αίηβον» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 674

## Εξωτερικοί σύνδεσμοι
* 

Ειβον Μπριστολ
Ανερατζά Πάρου

Η **Ανερατζά** (ή *Ανεραντζιά*  ή *Ανεραντζά* ) είναι οικισμός της Πάρου. Υπάγεται δοικητικά στη δημοτική κοινότητα Αγκαιριάς, του δήμου Πάρου, της περιφερειακής ενότητας Πάρου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Πάρου του νομού Κυκλάδων, στο γεωγραφικό διαμέρισμα Νήσων Αιγαίου. 
## Γεωγραφικά στοιχεία
Η Ανερατζά είναι ηπειρωτικός οικισμός στο Δ. ΝΔ. τμήμα της Πάρου. Βρίσκεται στις νοτιοδυτικές υπώρειες του βουνού Άγιοι Πάντες και βόρεια της Αγκαιριάς, σε μέσο σταθμικό υψόμετρο 240 μέτρα. Απέχει 12 χλμ. περίπου Ν. της Παροικιάς.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και προσαρτήθηκε στην κοινότητα Λευκών της Πάρου. Το 1963 προσαρτήθηκε στην κοινότητα Αγκαιριάς. Με το ΦΕΚ 244Α - 04/12/1997 αποσπάστηκε από την κοινότητα Αγκαιριάς και προσαρτήθηκε στον δήμο Πάρου. 
## Αξιοθέατα και διατηρητέα
*Η Μονή Αγίου Χαραλάμπους, βόρεια του οικισμού.Έχει κηρυχθεί διατηρητέο μνημείο.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Πάρος 1:50.000)
*eetaa.gr

Κατηγορία:Χωριά της περιφερειακής ενότητας Πάρου
Μάριος Θεμιστοκλέους

Ο **Μάριος Θεμιστοκλέους** (Λευκωσία, 4 Δεκεμβρίου 1976) είναι Ελληνοκύπριος ιατρός και πολιτικός και Υφυπουργός Υγείας της Ελλάδας.

## Βιογραφία
Ο Μάριος Θεμιστοκλέους γεννήθηκε στις 4 Δεκεμβρίου 1976 στη Λευκωσία της Κύπρου. Είναι παντρεμένος και έχει τρία παιδιά.

Αποφοίτησε από την Ιατρική Σχολή του Εθνικού και Καποδιστριακού Πανεπιστημίου Αθηνών το 2002. Ειδικεύθηκε στη Νευροχειρουργική και εξειδικεύθηκε ακολούθως στην Παιδονευροχειρουργική και στη λειτουργική νευροχειρουργική. 

Εργάστηκε ως νευροχειρουργός στο Ηνωμένο Βασίλειο, στο Γενικό Νοσοκομείο Αθηνών  «Ευαγγελισμός» και στη Νευροχειρουργική Κλινική του Γενικού Νοσοκομείου Παίδων «Αγία Σοφία» ως Επιμελητής Α’. 

Κατέχει διδακτορικό δίπλωμα από την Ιατρική Σχολή Πανεπιστημίου Αθηνών και μεταπτυχιακό στην Οργάνωση και Διοίκηση Υπηρεσιών Υγείας. Έχει πλούσιο συγγραφικό και ερευνητικό έργο.

### Επαγγελματική σταδιοδρομία
Τον Ιούνιο του 2023 διατελεί Υφυπουργός Υγείας. 

Από τον Αυγούστου του 2020 έως το 2023 υπηρέτησε ως Γενικός Γραμματέας Πρωτοβάθμιας Φροντίδας του Υπουργείου Υγείας και Συντονιστής του Εμβολιαστικού Προγράμματος κατά της Covid-19 «Ελευθερία», Πρόεδρος της Κυβερνητικής Επιτροπής Συντονισμού και Διαχείρισης Εμβολιασμού για τον Κορωνοϊό Covid-19, μέλος της Επιτροπής Συντονισμού και Παρακολούθησης της Κυβερνητικής Πολιτικής για την αντιμετώπιση της πανδημίας του κορωνoιού Covid-19 και Συντονιστής της Ειδικής Συμβουλευτικής Επιτροπής των δωρεών της «Πρωτοβουλίας για την Υγεία» του Ιδρύματος Σταύρος Νιάρχος   εκ μέρους της Προεδρίας της Κυβέρνησης. 

Από τον Φεβρουάριο του 2020 έως τον Αύγουστο του 2020, ήταν Πρόεδρος της Εθνικής Κεντρικής Αρχής Προμηθειών Υγείας. Διετέλεσε, επίσης, Πρόεδρος της Διοικούσας Επιτροπής του Τομέα Ασφάλισης Υγειονομικών (πρώην ΤΣΑΥ-Ταμείο Ασφάλισης και Σύνταξης Υγειονομικών) και Αντιπρόεδρος του Διοικητικού Συμβουλίου του ΕΤΑΑ (Ενιαίο Ταμείο Ανεξάρτητων Απασχολουμένων).

Εντάχθηκε στη Νέα Δημοκρατία, αμέσως μετά την εκλογή του Κυριάκου Μητσοτάκη ως Προέδρου του κόμματος, όπου ανέλαβε Συντονιστής της ομάδας εργασίας για θέματα κοινωνικής πρόνοιας στο κυβερνητικό πρόγραμμα της Νέας Δημοκρατίας.

## Παραπομπές


## Εξωτερικοί σύνδεσμοι
* 
* Προφίλ του Μάριου Θεμιστοκλέους στο Υπουργείο Υγείας

Κατηγορία:Έλληνες υφυπουργοί Υγείας
Κατηγορία:Έλληνες νευροχειρουργοί
Κατηγορία:Έλληνες υπήκοοι ελληνοκυπριακής καταγωγής
Ουκρανικός ουρανοκόφτης

μικρογραφία
Ο ** Ukranian skycutter ** (κατά λέξη ελληνική μετάφραση: *ουκρανικός ουρανοκόφτης*) είναι μια φυλή περιστεριών που έχει αναπτυχθεί για υψηλές πτήσεις. 

Προέρχεται από τη χερσόνησο της Κριμαίας στην Ουκρανία. Το πρώτο καταγεγραμμένο πρότυπο για αυτά τα πτηνά δημιουργήθηκε στο Μικολάιβ στη νότια Ουκρανία. Υπάρχει ωστόσο και η άποψη ότι η φυλή αυτή αναπτύχθηκε από Πολωνούς εκτροφείς περιστεριών στην Πολωνία του μεσοπολέμου, με βάση μια ρωσική φυλή περιστεριών.

## Ποικιλίες
Οι ουκρανικοί ουρανοκόφτες είναι στην πραγματικότητα διαφορετικές φυλές περιστεριών μαζί. Ορισμένες από αυτές τις φυλές περιλαμβάνουν τα nikolajevski bocatzy και nikolajevski torzovi.

## Πέταγμα
μικρογραφία| Ουκρανικός Ουρανοκόφτης
Αυτή η φυλή μπορεί να φτάσει σε υψόμετρο ενός χιλιομέτρου και να παραμείνει εκεί για μεγάλο χρονικό διάστημα. Σε αντίθεση με τα κυλινδρικά , αυτή η φυλή πετάει κατ' ευθείαν από τη σοφίτα ή το κοτέτσι της, χωρίς ποτέ να κάνει κυκλική κίνηση.

## Παραπομπές

Κατηγορία:Περιστερίδες
Κατηγορία:Πτηνά της Ευρώπης
Κατηγορία:Εξημερωμένα ζώα

## Εξωτερικοί σύνδεσμοι

* Συναρπαστικά σμήνη: http://rzhev.tripod.com/tutcheresi/orlik/orlik.html
* Ουκρανικά περιστέρια: www.ukrainianpigeons.com
Γουόλτερ Λαντς

Ο **Γουόλτερ Λαντς** (*Walter Lantz*, 26 Απριλίου 1899 – 22 Μαρτίου 1994) ήταν Αμερικανός σκιτσογράφος, animator, παραγωγός και σκηνοθέτης ταινιών κινούμενων σχεδίων, γνωστός για τη δημιουργία του χαρακτήρα Γούντι ο Tρυποκάρυδος (*Woody Woodpecker*) και για την ίδρυση της εταιρείας Walter Lantz Productions.

## Βιογραφικά στοιχεία
Ο Γουόλτερ Λαντς γεννήθηκε στην πόλη Νιου Ροσέλ της πολιτείας της Νέας Υόρκης από Ιταλοαμερικανούς γονείς: τον Φραντσέσκο Πάολο Λαντς (αρχικώς Λάντσα, *Lanza*) και τη Μαρία Τζερβάζι από το Καλίτρι. Ο Γουόλτερ ενδιαφερόταν από μικρός για την τέχνη και ολοκλήρωσε ένα μάθημα σχεδίου μέσω αλληλογραφίας σε ηλικία 12 ετών.

## Παραπομπές


## Εξωτερικοί σύνδεσμοι
* «Walter Lantz Cartune Encyclopedia»
* Ο Γουόλτερ Λαντς στην *Toonopedia* του Don Markstein

Κατηγορία:Αμερικανοί σκιτσογράφοι
Κατηγορία:Αμερικανοί animators
Κατηγορία:Παραγωγοί ταινιών κινουμένων σχεδίων
Κατηγορία:Ιταλοαμερικανοί
Κατηγορία:Τιμητικό Όσκαρ (παραλήπτες)
Γουίλιαμ Έιτον

Ο **Γουίλιαμ Έιτον** (*William Aiton*, (1731 &ndash; 2 Φεβρουαρίου 1793) ήταν Σκωτσέζος βοτανολόγος, που γεννήθηκε κοντά στην πόλη Χάμιλτον.

Είχε μαθητεύσει για να γίνει κηπουρός και το 1754 ταξίδεψε στο Λονδίνο και έγινε βοηθός του Φίλιπ Μίλερ, τότε υπεύθυνου για τον Κήπο του Τσέλσι. Το 1759 διορίσθηκε διευθυντής των νεοϊδρυθέντων Βασιλικών βοτανικών κήπων στο Κιου και παρέμεινε σε αυτή τη θέση μέχρι τον θάνατό του. Επέφερε πολλές βελτιώσεις στους κήπους αυτούς και το 1789 δημοσίευσε το *Hortus Kewensis*, έναν κατάλογο των φυτών που καλλιεργούνταν εκεί. Ο Έιτον πέθανε σε ηλικία 62 ετών και τάφηκε στον γειτονικό του Κιου Ναό της Αγίας Άννας.

Μια δεύτερη και επαυξημένη έκδοση του *Hortus Kewensis* έγινε μεταθανατίως το 1810-1813 από τον πρωτότοκο γιο του, τον Γουίλιαμ Τάουνσεντ Έιτον, επίσης αξιόλογο βοτανολόγο.

Προς τιμή του Έιτον έχει δοθεί σε αρκετά είδη φυτών η ονομασία είδους *aitonis*, από το επώνυμό του.

Το 1789 ο Γουίλιαμ Έιτον κατέταξε το ασιατικό φυτό *[[Jasminum sambac]]* στο γένος του γιασεμιού και επιπλέον το ονόμασε «αραβικό γιασεμί», επειδή πιστευόταν τότε ότι το φυτό είχε προέλευση την Αραβική Χερσόνησο, παρότι αυτό είναι αναληθές.

* Η πρότυπη συντομογραφία **Aiton** χρησιμοποιείται διεθνώς για να υποδηλώσει τον Γουίλιαμ Έιτον σε επιστημονικές αναφορές βοτανικών ονομασιών.

## Παραπομπές


## Πηγές
* Pagmenta, Frank: *The Aitons: Gardeners to their Majesties*, Richmond Local History Society, 2009, ISBN 9780955071751
* Το λήμμα «Αίητον Γουλιέλμος» στη *Νέα Ελληνική Εγκυκλοπαίδεια* «Χάρη Πάτση», τόμ. 2, σελ. 678

Κατηγορία:Βρετανοί βοτανολόγοι
Ντμίτρι Αϊνάλοφ

Ο **Ντμίτρι Βλάσιεβιτς Αϊνάλοφ** (ρωσ. Дми́трий Вла́сьевич Айна́лов, 8 Φεβρουαρίου 1862 &ndash; 12 Δεκεμβρίου 1939) ήταν Ρώσος και Σοβιετικός ιστορικός, που ασχολήθηκε κυρίως με την έρευνα της ιστορίας της βυζαντινής τέχνης και της τέχνης της παλαιάς Ρωσίας. Γεννήθηκε στη Μαριούπολη και ο πατέρας του ήταν εν μέρει ελληνικής καταγωγής έμπορος.

Ο Αϊνάλοφ σπούδασε στο Πανεπιστήμιο της Οδησσού, όπου μαθήτευσε στον εξέχοντα ιστορικό της τέχνης και αρχαιολόγο Νικοντίμ Κοντακόφ. Το 1890 διορίσθηκε στο Ομοσπονδιακό Πανεπιστήμιο του Καζάν και τον Ιούλιο του 1903 έγινε καθηγητής στο Πολιτειακό Πανεπιστήμιο της Αγίας Πετρουπόλεως. Δίδαξε επίσης στη Σχολή μαθημάτων Μπεστούζεφ.

Το ενδιαφέρον του για την αρχαιολογία τον οδήγησε στο να γίνει μέλος της Ρωσικής Αρχαιολογικής Εταιρείας και να ικανοποιεί διάφορα αιτήματά της. Από το 1922 μέχρι το 1929 εργάσθηκε ως έφορος στο περίφημο Μουσείο Ερμιτάζ. Ο Αϊνάλοφ πέθανε σε ηλικία 77 ετών και τάφηκε στο Κοιμητήριο Βόλκοβο. Στον ίδιο τάφο εναποτέθηκε αργότερα και η σορός της συζύγου του Ναντέζντα (1876-1954).

Στο σύγγραμμά του με τίτλο «Οι Ελληνιστικές βάσεις της Βυζαντινής τέχνης» (1900) ο Αϊνάλοφ τεκμηριώνει και με κριτικό τρόπο ότι η βυζαντινή τέχνη αποτελεί συνέχεια της τέχνης της ελληνιστικής εποχής, αλλά ανανεωμένη. Επίσης στο έργο του «Η βυζαντινή ζωγραφική του 14ου αιώνα» παρέχει μια πλήρη εικόνα της τελευταίας ανθήσεως της τέχνης στη Βυζαντινή Αυτοκρατορία.

## Εργογραφία
* «Киевский Софийский собор» (= «Ο Καθεδρικός Ναός της Αγίας Σοφίας του Κιέβου»), 1890, από διπλωματική εργασία, την οποία κατόπιν ανέπτυξε σε συνεργασία με τον Γιεγκόρ Ρέντιν
* «Эллинистические основы византийского искусства» (= «Οι Ελληνιστικές βάσεις της Βυζαντινής τέχνης»), 1900, αναπτύχθηκε από τη διδακτορική διατριβή του, που υπερασπίσθηκε το 1895
* «Памятники христианского Херсонеса» (= «Τα χριστιανικά μνημεία της Χερσονήσου»), 1901
* «Этюды по истории искусства Возрождения» (= «Σπουδή στην ιστορία της αναγεννησιακής τέχνης»), 1908
* «Очерки и заметки по истории древнерусского искусства» (= «Σχεδιάσματα και σημειώσεις επί της ιστορίας της τέχνης των Ρώσων του Κιέβου»), 1914
* «История древнерусского искусства» (= «Ιστορία της τέχνης των Ρώσων του Κιέβου»), 1915
* «Византийская живопись XIV века» (= «Η βυζαντινή ζωγραφική του 14ου αιώνα»), 1917
* «Этюды о Леонардо да Винчи» (= «Μελέτες για τον Λεονάρντο ντα Βίντσι»), 1939

## Παραπομπές


## Πηγές
* Το λήμμα «Αϊνάλωφ Δημήτριος» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 793

Κατηγορία:Ιστορικοί της τέχνης
Κατηγορία:Ρώσοι ιστορικοί
Κατηγορία:Ρώσοι βυζαντινολόγοι
Έιμς (Άιοβα)

Το **Έιμς** (*Ames*) είναι η μεγαλύτερη πόλη στην κομητεία Στόρι της κεντρικής Άιοβα, στις Ηνωμένες Πολιτείες Αμερικής. Βρίσκεται περίπου 48 χιλιόμετρα βορείως της πρωτεύουσας της πολιτείας, του Ντε Μόιν. Το Έιμς είναι περισσότερο γνωστό ως η έδρα του Πολιτειακού Πανεπιστημίου της Άιοβα (ISU), που έχει ισχυρή πολυτεχνική, γεωπονική και κτηνιατρική Σχολή.

Σύμφωνα με την απογραφή του 2020, η πόλη έχει πληθυσμό 66.427 κατοίκους (αύξηση πάνω από 30% σε σχέση με το 2000), γεγονός που την καθιστά την ένατη σε πληθυσμό πόλη της Άιοβα. Το φθινόπωρο του 2019 το Πολιτειακό Πανεπιστήμιο της Άιοβα είχε 33.391 φοιτητές και φοιτήτριες, δηλαδή περίπου το μισό του όλου πληθυσμού της πόλεως.

Το Έιμς φιλοξενεί επίσης εγκαταστάσεις του Υπουργείου Γεωργίας των ΗΠΑ: το μεγαλύτερο κέντρο ζωικών νόσων στις ΗΠΑ (το *National Animal Disease Center*, NADC), καθώς και το ένα από τα δύο κέντρα της Υπηρεσίας Επιθεωρήσεως Ζωικής και Φυτικής Υγείας (*Animal and Plant Health Inspection Service*, APHIS), που περιλαμβάνει το Εθνικό Εργαστήριο Κτηνιατρικών Υπηρεσιών και το Κέντρο Κτηνιατρικής Βιολογίας.

Η πόλη ιδρύθηκε το 1864 ως σταθμός του Σιδηροδρόμου Σένταρ Ράπιντς - Μισούρι και πηρε το όνομα του βουλευτή της Μασαχουσέτης Όουκς Έιμς (*Oakes Ames*, 1804-1873), ο οποίος ακριβώς άσκησε επίδραση στην κατασκευή της πρώτης σιδηροδρομικής γραμμής που διέσχιζε την ήπειρο μέχρι τον Ειρηνικό Ωκεανό.

## Παραπομπές


## Εξωτερικοί σύνδεσμοι
* 
* Επίσημος ιστότοπος του δήμου 
* Main Street Cultural District
* «City Data», μεγάλος όγκος στατιστικών και άλλων πληροφοριών για το Έιμς
* Το Έιμς στα «Βικιταξίδια»

Κατηγορία:Πόλεις της Άιοβα
Έιντα (Οκλαχόμα)

Η **Έιντα** (*Ada*) είναι μικρή πόλη, έδρα της Κομητείας Πόντοτοκ της Οκλαχόμα, στις Ηνωμένες Πολιτείες Αμερικής. Σύμφωνα με την απογραφή του 2020 η πόλη έχει πληθυσμό 16.481 κατοίκους. Της δόθηκε το όνομα της Έιντα Ρηντ (*Ada Reed*), θυγατέρας ενός από τους πρώτους οικιστές της περιοχής. Στην πόλη υπάρχει το Πανεπιστήμιο Ηστ Σέντραλ. Η Έιντα είναι έδρα του «Έθνους των Τσίκασω», μιας ομοσπονδιακώς αναγνωρισμένης φυλής Ινδιάνων.

## Παραπομπές


## Εξωτερικοί σύνδεσμοι
* 
* Επίσημος ιστότοπος του δήμου
* Εικόνες από την πόλη (κυρίως κτηρίων)
* Η Έιντα στην ''Encyclopedia of Oklahoma History and Culture''
* [Η Έιντα](https://en.wikivoyage.org/wiki/Ada_(Oklahoma)#Q345921) στα «Βικιταξίδια»

Κατηγορία:Πόλεις της Οκλαχόμα
Κατηγορία:Έδρες κομητειών της Οκλαχόμα
Parlor Roller (περιστέρι)

μικρογραφία|Μαύρο Parlor Roller.
Το **Parlor Roller** είναι ράτσα εξημερωμένου περιστεριού η οποία αναπτύχθηκε έπειτα από πολλά χρόνια επιλεκτικής αναπαραγωγής. Τα Parlor Roller, μαζί με άλλες ποικιλίες εξημερωμένων περιστεριών, αποτελεί απόγονο του άγριου περιστεριού (Columba livia). Η φυλή είναι γνωστή για τις μοναδικές επιδόσεις της να κάνει τούμπες στο έδαφος. Τα περιστέρια Parlor θεωρούνται πως αποτελούν εξέλιξη της ράτσας περιστεριών Parlor Tumbler.

Παρόλο που τα ενήλικα περιστέρια φαίνεται να μην έχουν την ικανότητα να πετούν, οι θαυμαστές τους στις Ηνωμένες Πολιτείες τα κατατάσσουν γενικά στην ομάδα των ιπτάμενων/αθλητικών περιστεριών. Αυτό οφείλεται στο γεγονός ότι οι διαγωνισμοί στους οποίους συμμετέχουν τα περιστέρια Parlor Roller βασίζονται σχεδόν αποκλειστικά στην απόσταση που διανύει το ζώο στο έδαφος, ενώ η εμφάνιση του ζώου αποτελεί δευτερεύον ζήτημα.

## Παραπομπές


Κατηγορία:Περιστερίδες
Κατηγορία:Πτηνά της Ευρώπης
Κατηγορία:Εξημερωμένα ζώα
Παναγρινιακός Α.Ο.

Ο **Παναγρινιακός Αθλητικός Όμιλος** είναι αθλητικός σύλλογος που εδρεύει στο Αγρίνιο και δραστηριοποιείται στο ποδόσφαιρο. Επίσημο έτος ίδρυσής του είναι το 1982 και χρώματά του το μπλε και το κίτρινο.

## Ιστορία
Ιδρύθηκε το 1982 ως «**Παναθηναϊκός Αγρινίου**» και συμμετείχε στα τοπικά πρωταθλήματα της Ε.Π.Σ. Αιτωλοακαρνανίας. Το καλοκαίρι του 2019, οι διοικούντες του σωματείου, ενέκριναν την αλλαγή της ονομασίας σε «**Παναγρινιακός**» και να υιοθετηθούν ως χρώματα το κίτρινο και το μπλέ. Ο λόγος αυτής της αλλαγής είναι μια προσπάθεια η ομάδα να αγκαλιαστεί από τους πολίτες του Αγρινίου και να εκπροσωπήσει την πόλη στις εθνικές κατηγορίες.

Το 2020 προβιβάστηκε στην Γ΄ Εθνική Κατηγορία, στην οποία αγωνίστηκε μέχρι την περίοδο 2022-23 όπου και υποβιβάστηκε.

Το 2023 κατέκτησε το Κύπελλο Ε.Π.Σ. Αιτωλοακαρνανίας για πρώτη φορά στην ιστορία του, νικώντας με 2-0 τον Άρη Αιτωλικού στον τελικό, ο οποίος διεξήχθη στη Ναύπακτο.

Την σεζόν 2023-24 κατέκτησε το πρωτάθλημα Ε.Π.Σ. Αιτωλοακαρνανίας και την συμμετοχή του στα μπαράζ ανόδου στα οποία κατάφερε την επάνοδο στις εθνικές κατηγορίες μετά από 1 χρόνο. Δυστυχώς όμως, δεν κατάφερε να βρει ανταπόκριση η προσπάθεια κι έτσι ο Παναγρινιακός παρέμεινε στην Α΄ Κατηγορία της Ε.Π.Σ. Αιτωλοακαρνανίας.

## Τίτλοι – Διακρίσεις
* Πρωτάθλημα Ε.Π.Σ. Αιτωλοακαρνανίας (**1**): 2023–24
* Κύπελλο Ε.Π.Σ. Αιτωλοακαρνανίας (**3**): 2022–23, 2023–24, 2024–25
** Φιναλίστ (2): 2019–20, 2021–22

## Παραπομπές


Κατηγορία:Αθλητικοί σύλλογοι Αιτωλοακαρνανίας
Κατηγορία:Ιδρύσεις αθλητικών συλλόγων το 1982
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1982
Make America Great Again

[μικρογραφία| Το "Make America Great Again!" του [Ντόναλντ Τραμπ|Τραμπ, σήμα που χρησιμοποίησε κατά τη διάρκεια της προεκλογικής εκστρατείας του το 2016, πριν ο ίδιος επιλέξει τον Μάικ Πενς ως υποψήφιο αντιπρόεδρό του]]
[μικρογραφία| Ένα κουμπί από την προεδρική εκστρατεία του [Ρόναλντ Ρήγκαν το 1980.]]
Το "**Make America Great Again**" (μετάφραση: «*Κάντε την Αμερική Μεγάλη Ξανά*») ή **MAGA** είναι ένα προεκλογικό σύνθημα που χρησιμοποιείται στην αμερικανική πολιτική και έγινε δημοφιλές από τον Ντόναλντ Τραμπ στην επιτυχημένη προεδρική του εκστρατεία το 2016. Ο Ρόναλντ Ρήγκαν χρησιμοποίησε το παρόμοιο σύνθημα Let's Make America Great Again (μετάφραση: «*Ας κάνουμε την Αμερική Μεγάλη Ξανά*») στην επιτυχημένη προεδρική του εκστρατεία το 1980. Ο Μπιλ Κλίντον χρησιμοποίησε επίσης τη φράση σε ομιλίες του κατά τη διάρκεια της επιτυχημένης προεδρικής του εκστρατείας το 1992 και τη χρησιμοποίησε ξανά σε ραδιοφωνική διαφήμιση που προβλήθηκε για την αποτυχημένη προεκλογική εκστρατεία της συζύγου του Χίλαρι Κλίντον το 2008. Ο Ντάγκλας Σεν χαρακτήρισε τη χρήση της φράσης από τον Τραμπ "ίσως το πιο ηχηρό προεκλογικό σύνθημα στην πρόσφατη ιστορία", αναφερόμενος σε πλειοψηφίες Αμερικανών που πίστευαν ότι η χώρα βρισκόταν σε παρακμή.

Το σύνθημα έγινε φαινόμενο της ποπ κουλτούρας, με ευρεία χρήση και πολλές παραλλαγές στις τέχνες, την ψυχαγωγία και την πολιτική, καθώς χρησιμοποιήθηκε από όσους υποστηρίζουν και αντιτίθενται στην προεδρία του Ντόναλντ Τραμπ.

Από τη διάδοσή του στη δεκαετία του 2010, το σύνθημα θεωρείται μια φορτισμένη φράση. Πολλοί αναλυτές δημοσιογράφοι, μελετητές και σχολιαστές το συνδέουν με τον ρατσισμό στις Ηνωμένες Πολιτείες, θεωρώντας το ως πολιτική σφυρίγματος και κωδικοποιημένη γλώσσα. Το σύνθημα βρέθηκε επίσης στο επίκεντρο δύο γεγονότων που αναφέρθηκαν αρχικά ανακριβώς στα περισσότερα μέσα ενημέρωσης, της φάρσας για το έγκλημα μίσους του Jussie Smollett και της αντιπαράθεσης στο Μνημείο Λίνκολν τον Ιανουάριο του 2019.

## Παραπομπές


## Εξωτερικοί σύνδεσμοι
* Επίσημος ιστότοπος

## Δείτε επίσης
* QAnon
* Διαδηλώσεις και εισβολή στο Αμερικανικό Καπιτώλιο (2021)
* Τραμπισμός

Κατηγορία:Συνθήματα
Κατηγορία:Νεολογισμοί
Κατηγορία:Πολιτική των Ηνωμένων Πολιτειών
Κατηγορία:Προπαγάνδα στις ΗΠΑ
Κατηγορία:Ρατσισμός στις Ηνωμένες Πολιτείες
Κατηγορία:Ντόναλντ Τραμπ
Κατηγορία:Τραμπισμός
Τεκίλα σανράιζ

thumb|Τεκίλα σανράιζ
Το **τεκίλα σανράιζ** (*tequila sunrise*) είναι κοκτέιλ από τεκίλα, χυμό πορτοκαλιού και σιρόπι γρεναδίνης. Σερβίρεται μη ανακατεμένο σε ψηλό ποτήρι. Το σύγχρονο ποτό προέρχεται από το Σοσαλίτο, Καλιφόρνια, στις αρχές της δεκαετίας του 1970 μετά από ένα παλαιότερο που δημιουργήθηκε τη δεκαετία του 1930 στο Φοίνιξ της Αριζόνα. Το κοκτέιλ πήρε το όνομά του για την εμφάνισή του όταν σερβίρεται - με διαβαθμίσεις χρώματος που μοιάζουν με την ανατολή Ήλιο (sunrise στα αγγλικά).

## Ιστορία
Η αρχική τεκίλα σανράιζ περιείχε τεκίλα, κρέμα κασί, χυμό λάιμ και σόδα, και σερβιρίστηκε στο Arizona Biltmore Hotel όπου δημιουργήθηκε από τον Τζιν Σούλιτ τη δεκαετία του 1930 ή του 1940. 

Η πιο δημοφιλής μοντέρνα εκδοχή του κοκτέιλ περιέχει τεκίλα, χυμό πορτοκαλιού και γρεναδίνη και δημιουργήθηκε από τον Μπόμπι Λόζοφ και τον Μπίλι Ράις στις αρχές της δεκαετίας του 1970 ενώ εργάζονταν ως νέοι μπάρμαν στο Trident στο Σοσαλίτο της Καλιφόρνια βόρεια του Σαν Φρανσίσκο. Το 1972, σε ένα ιδιωτικό πάρτι στο Trident που διοργάνωσε ο Μπιλ Γκράχαμ για να ξεκινήσει την περιοδεία των Rolling Stones το 1972 στην Αμερική, ο Μικ Τζάγκερ πήρε ένα από τα κοκτέιλ, του άρεσε και αυτός και η συνοδεία του άρχισαν να τα πίνουν. Αργότερα τα παρήγγειλαν σε όλη την Αμερική, ονομάζοντας μάλιστα την ίδια την περιοδεία «περιοδεία της κοκαΐνης και της τεκίλα σανράιζ». 

Εκείνη την εποχή, το Trident ήταν το μεγαλύτερο κατάστημα για τεκίλα στις Ηνωμένες Πολιτείες και το 1973 η Jose Cuervo είδε το νέο ποτό ως ευκαιρία μάρκετινγκ και έβαλε τη συνταγή στο πίσω μέρος των μπουκαλιών τεκίλα της, και το προώθησε με άλλους τρόπους. Αργότερα την ίδια χρονιά, οι Eagles ηχογράφησαν ένα τραγούδι που ονομάζεται «Tequila Sunrise» για το άλμπουμ τους *Desperado* καθώς η δημοφιλία του ποτού εκτινάχθηκε στα ύψη. Το 1988, κυκλοφόρησε μια επιτυχημένη ταινία με τίτλο Tequila Sunrise, με πρωταγωνιστές τη Μισέλ Φάιφερ, τον Μελ Γκίμπσον και τον Κερτ Ράσελ, σε σκηνοθεσία Ρόμπερτ Τάουν.

## Προετοιμασία και σερβίρισμα
Το ρόφημα ανακατεύεται ρίχνοντας μέσα τεκίλα, πάγο, μετά το χυμό και, τέλος, σιρόπι. Η χαρακτηριστική εμφάνιση του ροφήματος εξαρτάται από την προσθήκη του σιροπιού χωρίς ανάμειξη με τα άλλα συστατικά. Μπορεί να χρησιμοποιηθεί ένα κουτάλι για να καθοδηγήσει το σιρόπι στο κάτω μέρος του ποτηριού με ελάχιστη ανάμειξη.

## Παραπομπές


Κατηγορία:Κοκτέιλ
Δέκιμος Ιούνιος Σιλανός Τορκουάτος

Ο **Δέκιμος Ιούνιος Σιλανός Τορκουάτος**, λατιν.: *Decimus Junius Silanus Torquatus*, (16 μ.Χ64 μ.Χ.) ήταν Ρωμαίος συγκλητικός που έζησε τον 1ο αι.

## Βιογραφία
Υπηρέτησε ως τακτικός ύπατος το 53 με συνάδελφο τον Κόιντο Χατέριο Αντωνίνο.  Ο Δέκιμος ήταν ο δεύτερος γιος, που γεννήθηκε από την Aιμιλία Λεπίδα και τον Mάρκο Ιούνιο Σιλανό Τορκουάτο, μέλος των Ιουνίων Σιλανών, γένους της Αρχαίας Ρώμης. 

Μέσω των γονέων της μητέρας του, της πριγκίπισσας Ιουλίας της Νεότερης και του Λεύκιου Αιμιλίου Παύλου, υπάτου το 1 μ.Χ., ο Δέκιμος είχε συγγένεια με τον Αυτοκράτορα Αύγουστο, τη δεύτερη σύζυγό του Σκριβωνία, τον πολιτικό Μάρκο Βιψάνιο Αγρίππα και τον ύπατο Λεύκιο Αιμίλιο Λέπιδο Παύλο (αδελφό του Αιμίλιου Λέπιδου, ενός της Τριανδρίας).

Ο Δέκιμος νυμφεύτηκε την Ιουλία Αφρικανή το 54 μ.Χ. Η Ιουλία ήταν κόρη του υπάτουου Μάρκου Ιουλίου Αφρικανού. Είχαν μια κόρη, που ονομαζόταν Ιουνία Σιλάνα Τορκουάτα (γενν. 55).

Ο Δέκιμος φέρεται να καυχιόταν για την καταγωγή του από τον Αύγουστο, και ως αποτέλεσμα ο Αυτοκράτορας Νέρωνας τον ανάγκασε να αυτοκτονήσει.

## Δείτε επίσης
* γένος Ιουνίων

## Βιβλιογραφικές αναφορές

Κατηγορία:Δυναστεία των Ιουλίων και Κλαυδίων
Λεύκιος Ιούνιος Σιλανός Τορκουάτος

Δύο ευγενείς, ένας θείος και ο ανιψιός που μοιράζονταν το όνομα **Λεύκιος Ιούνιος Σιλανός Τορκουάτος**, λατιν.: *Lucius Junius Silanus Torquatus* και ήταν απόγονοι του Ρωμαίου Αυτοκράτορα Αυγούστου, έζησαν τον 1ο αιώνα μ.Χ.

## Λ. Ι. Σιλανός o Πρεσβύτερος
Ο Λ. Ι. Σιλανός (απεβ το 49), ήταν ο τρίτος γεννημένος γιος της Aιμιλίας Λεπίδας και του Mάρκου Ιουνίου Σιλανού Τορκουάτου, μέλος των Ιουνίων Σιλανών, γένους της Αρχαίας Ρώμης . Οι γονείς της μητέρας του ήταν η Ιουλία η Νεότερη, εγγονή του Αυγούστου και ο ύπατος Λεύκιος Αιμίλιος Παύλος. Μέσω των γονέων της μητέρας του ήταν απόγονος του Ρωμαίου Αυτοκράτορα Αυγούστου, της ευγενούς συζύγου του Σκριβωνίας, του πολιτικού Mάρκου Βιψάνιου Αγρίππα και του υπάτου Λεύκιου Αιμιλίου Παύλου (αδελφού του Mάρκου Αιμίλιου Λέπιδου, ενός της Τριανδρίας). Του επετράπει ένας τιμητικός θρίαμβος και έδωσε μια πλούσια παράσταση μονομαχίας. Ήταν πραίτορας το 48. Ο Αυτοκράτορας Κλαύδιος τον αρραβώνιασε με την κόρη του Κλαυδία Οκταβία, αλλά αυτό διακόπηκε (επίσης το 48) , όταν η αυτοκράτειρα Αγριππίνα η Νεότερη, ελπίζοντας να εξασφαλίσει την Οκταβία ως νύφη για τον γιο της Νέρωνα και επίσης να εξαλείψει μια πιθανή απειλή για την προοπτική του Νέρωνα,  τον κατηγόρησε ψευδώς για ανοιχτή στοργή προς την αδελφή του Ιουνία Καλβίνα. Αυτό πραγματοποιήθηκε μέσω της αντιπροσωπείας του Λεύκιου Βιτέλλιου (υπάτου του 48), ο οποίος ήταν ο σύζυγος της Ιουνίας.  Κατά συνέπεια, ο Κλαύδιος διέκοψε τον αρραβώνα και ανάγκασε τον Σιλανό να παραιτηθεί από το δημόσιο αξίωμα. Αναγκάστηκε να αυτοκτονήσει την Πρωτοχρονιά του 49, την ίδια ημέρα που παντρεύτηκαν ο Κλαύδιος και η Αγριππίνα η Νεότερη.  

## Λ. Ι. Σιλανός ο Νεότερος
Ο Σιλανός (50-66) ήταν γιος του αδελφού του Πρεσβύτερου, Μάρκου Ι. Σ. Τ.. Η μητέρα του είναι άγνωστη. Μετά τη δολοφονία του πατέρα του, ανατράφηκε από την εκ πατρός θεία του Ιουνία Λεπίδα και τον σύζυγό της Γάιο Κάσσιο Λογγίνο. Ένας αξιοσέβαστος νεαρός ευγενής, έγινε αντίπαλος στα νιάτα του με τον αυτοκράτορα Νέρωνα. Όταν αποβλήθηκε από τη δημόσια ζωή από τον Νέρωνα μετά την ανάρρηση εκείνου στην πορφύρα, ο Σιλανός εξορίστηκε στη μικρή επαρχιακή πόλη Βάριον (Μπάρι στην Απουλία). Με εντολή να αυτοκτονήσει, επέλεξε να πολεμήσει και σκοτώθηκε σε αντιπαράθεση με τους φρουρούς του. 

## Δείτε επίσης
* γένος των Ιουνίων

## Πηγές
* Suetonius - *De Vita Caesarum*
* Tacitus - *Annales*

## Βιβλιογραφικές αναφορές

Κατηγορία:Δυναστεία των Ιουλίων και Κλαυδίων
Ιουνία Καλβίνα

Η **Ιουνία Καλβίνα**, λατιν.: *Junia Calvina* ήταν μια Ρωμαία ευγενής, που έζησε τον 1ο αι. μ.Χ.

## Βιογραφία
Η κόρη της Aιμιλία Λεπίδα και του Mάρκο Ιούνιο Σιλανό Τορκουάτο, υπάτου το 19, η Ι. Καλβίνα ανήκε σε δύο οίκους πατρικίων: το *[[γένος των Αιμιλίων]]* και το *[[γένος των Ιουνίων]]* αντίστοιχα. Ήταν επίσης η δισεγγονή του Ρωμαίου Αυτοκράτορα Αυγούστου από την πλευρά της μητέρας της, που ήταν της Αυτοκρατορικής οικογένειας. Ως εκ τούτου, συγγένευε επίσης εξ αίματος με το *[[Τζούλια γεν|γένος των Ιουλίων]]*, την αριστοκρατική οικογένεια του Ρωμαίου δικτάτορα Ιουλίου Καίσαρα. Ο Τάκιτος αποκαλεί την Καλβίνα *εορταστικό κορίτσι* (festivissima puella) και ο Αυτοκράτορας Βεσπασιανός, σε ένα από τα αστεία του, την αναφέρει ότι ζούσε το 79 μ.Χ.  Ο Σενέκας την περιγράφει ως «την πιο διάσημη από όλες τις γυναίκες (αυτή που όλες αποκαλούσαν Αφροδίτη).» 

Η Καλβίνα παντρεύτηκε τον Λεύκιο Βιτέλλιο, τον αδελφό του Aύλου Βιτέλλιου, τον 1ο αι. μ.Χ. Παρά τη συγγένεια -ή μάλλον λόγω της συγγένειας- αίματος με τον πρώτο Αυτοκράτορα της Ρώμης, η στενή οικογένεια της Καλβίνας διωκόταν συχνά από τους  τους, ιδιαίτερα τους κατ' αρχήν απόγονους της Λιβίας Δρουσίλλας, τρίτης συζύγου του Αυγούστου και πρώτης Ρωμαίας αυτοκράτειρας. Η Καλβίνα και ο Βιτέλλιος χώρισαν το 49 μ.Χ. μετά από ισχυρισμούς για αιμομιξία με τον μικρότερο αδελφό της, Λεύκιο Ιούνιο Σιλανό Τορκουάτο, ο οποίος αναγκάστηκε να αυτοκτονήσει λίγο αργότερα. Την ίδια χρονιά, ο Καλβίνα εξορίστηκε από τη Ρώμη από τον Αυτοκράτορα Κλαύδιο, για να ανακληθεί μια δεκαετία αργότερα από τον διάδοχό του, Νέρωνα.

Με την αυτοκτονία του Νέρωνα το 68 μ.Χ. η δυναστεία των Ιουλίων-Κλαυδίων κατέρρευσε και έδωσε τη θέση της στον Ρωμαϊκό εμφύλιο πόλεμο, γνωστό ως Έτος των Τεσσάρων Αυτοκρατόρων. Μέχρι τότε η Καλβίνα ήταν ένας από τους λίγους εναπομείναντες απογόνους του Αυγούστου, που επέζησαν από την πτώση της πρώτης Αυτοκρατορικής δυναστείας της Ρώμης.

## Βιβλιογραφικές αναφορές

Κατηγορία:Δυναστεία των Ιουλίων και Κλαυδίων
Μάρκος Ιούνιος Σιλανός (ύπατος το 46)

Ο **Μάρκος Ιούνιος Σιλανός**, λατιν.: *Marcus Junius Silanus*, (μ.Χ. 14–54) ήταν Ρωμαίος συγκλητικός.

## Βιογραφία
Ήταν ο μεγαλύτερος γιος του Mάρκου Ιουνίου Σιλανού Τορκουάτου και της Aιμιλίας Λεπίδας. Η μητέρα του ήταν δισεγγονή του Αυτοκράτορα Αυγούστου. Ως μέλος της αυτοκρατορικής οικογένειας, ο Σιλανός θα μπορούσε επομένως να θεωρηθεί πιθανός υποψήφιος για τη διαδοχή.

Αν και τιμήθηκε με υπατεία από τον Αυτοκράτορα Κλαύδιο το 46,  και υπηρέτησε ως ανθύπατος κυβερνήτης της Ασίας,  ο Σιλανός δεν επέζησε του τέλους αυτού του Αυτοκράτορα. Παρόλο που ο Τάκιτος αθωώνει τον Νέρωνα για το τέλος του Σιλανού, το «πρώτο έγκλημα του νέου princeps», ο ιστορικός ορίζει την Αγριππίνα, μητέρα του Νέρωνα, ως αρχιτέκτονα του φόνου, με το σκεπτικό ότι φοβόταν, ότι ο Σιλανός θα εκδικηθεί το τέλος του αδελφού του, του οποίου ήταν ο δράστης.  Όπως και με τον Κλαύδιο, το δηλητήριο ήταν το μέσο για το τέλος του Σιλανού. Η επιτομή της *Ρωμαϊκής Ιστορίας* του Δίωνα Κάσσιου μας λέει, ότι η Αγριππίνα έστειλε στον Σιλανό το ίδιο δηλητήριο, που είχε δώσει στον εκλιπόντα σύζυγό της.  Ο Τάκιτος μας πληροφορεί, ότι το θανατηφόρο φάρμακο χορηγήθηκε από έναν Ρωμαίο της τάξης των ιππέων, που ονομαζόταν Πόπλιος Κελέριος, με τη βοήθεια ενός απελεύθερου, που ονομαζόταν Έλιος.  Το ζευγάρι διέπραξε το έγκλημα ανοιχτά και η επαρχία της Ασίας τελικά άσκησε δίωξη στον Κελέριο γι' αυτή την πράξη. Επιπλέον, σύμφωνα με τον Τάκιτο, ο Νέρων φρόντισε να καθυστερήσει η δίωξη σε τέτοιο βαθμό, ώστε ο Κελέριος απεβίωσε σε βαθιά γεράματα. 

Ο γιος του Σιλανού, Λεύκιος Ιούνιος Σιλανός Τορκουάτος, τον οποίο ο Τάκιτος αποκαλεί μετριοπαθή νεαρό (*modesta iuventa*),  θεωρήθηκε απειλή για παρόμοιους λόγους όπως και ο πατέρας του, και οι πληροφοριοδότες επινόησαν σύντομα μια συνωμοσία, που ενέπλεκε αυτόν και τη θεία του Ιουνία Λεπίδα με κατηγορία για μαγικές τελετές και αιμομιξία.  Όταν εξορίστηκε στο Βάριον, επιτέθηκε από έναν εκατόνταρχο και μερικούς φρουρούς. Ο νεαρός Σιλανός, ωστόσο, δεν άνοιξε τις φλέβες του, όταν τον προσκάλεσαν. Κατέβηκε πολεμώντας με τις γροθιές του και ο Τάκιτος σημειώνει, ότι ο εκατόνταρχος αναγκάστηκε να τον πλήξει με το σπαθί του. Η θανατηφόρα πληγή του, σύμφωνα με τον ιστορικό, ήταν μπροστά. 

## Υποσημειώσεις

Κατηγορία:Δυναστεία των Ιουλίων και Κλαυδίων
Κατηγορία:Ρωμαίοι ύπατοι του 1ου αιώνα
Εθνική Βιβλιοθήκη του Τουρκμενιστάν

Η **Κρατική Βιβλιοθήκη του Τουρκμενιστάν** (τουρκμενικά: Döwlet kitaphanasy) βρίσκεται στο Ασγκαμπάτ, την πρωτεύουσα του Τουρκμενιστάν, και ιδρύθηκε την 1η Αυγούστου 1895. Αποτελεί μέρος του Εθνικού Πολιτιστικού Κέντρου του Τουρκμενιστάν.

## Αποστολή
* Τη διαμόρφωση, συντήρηση, επιστημονική επεξεργασία και διατήρηση της πληρέστερης συλλογής εθνικών και ξένων εκδόσεων,
* Συμβολή στην ανάπτυξη της εθνικής επιστήμης, του πολιτισμού, της διαφώτισης και της εκπαίδευσης μέσω των διαφόρων δραστηριοτήτων που προβλέπονται στους κανονισμούς της Εθνικής Βιβλιοθήκης.
* Τήρηση ενιαίου κρατικού βιβλιογραφικού μητρώου για τις έντυπες εκδόσεις και τα έγγραφα
* Διεξαγωγή επιστημονικής έρευνας και ερευνητικών και μεθοδολογικών δραστηριοτήτων στον τομέα της βιβλιοθηκονομίας και των επιστημών του βιβλίου- παροχή μεθοδολογικής βοήθειας στις βιβλιοθήκες του Τουρκμενιστάν ανεξάρτητα από την υπηρεσιακή τους ένταξη- και προώθηση της επαγγελματικής ανάπτυξης των βιβλιοθηκονόμων.
* Διεθνή συνεργασία για τη δημιουργία και τη χρήση παγκόσμιων βιβλιοθηκονομικών πόρων.

## Διαφορές ονομασίες
* Υπερκασπική Περιφερειακή Δημόσια Βιβλιοθήκη (επί Ρωσική Αυτοκρατορία).
* Κρατική Ρεπουμπλικανική Βιβλιοθήκη Καρλ Μαρξ της Τουρκμενικής Ε.Σ.Σ.Δ
* Εθνική Βιβλιοθήκη Andalib (1992-1997).
* Μεγάλη Εθνική Βιβλιοθήκη Saparmurat Turkmenbashi (1997-2013).
* Κρατική Βιβλιοθήκη του Τουρκμενιστάν (από το 2013).

## Δυνατότητες
Η Εθνική Βιβλιοθήκη διαθέτει αποθηκευτικό χώρο για πέντε εκατομμύρια αρχεία. Τα αναγνωστήρια της  μπορούν να φιλοξενήσουν μέχρι  1 100 επισκέπτες κάθε φορά. Έλαβε δωρεές βιβλίων και βοήθεια για την αποκατάσταση των συλλογών της από διάφορες ξένες πηγές  

Στεγάζεται στο επταώροφο Εθνικό Πολιτιστικό Κέντρο Τουρκμενιστάν, το οποίο εγκαινιάστηκε το 2007. Η Βιβλιοθήκη υπάγεται διοικητικά στο Υπουργείο Πολιτισμού του Τουρκμενιστάν .

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Τουρκμενιστάν
* Ασγκαμπάτ

## Εξωτερικοί σύνδεσμοι

* Επίσημη ιστοσελίδα

## Παραπομπές


 

Κατηγορία:Βιβλιοθήκες στο Τουρκμενιστάν
Τουρ
Ανθότοπος Μαγνησίας

Ο **Ανθότοπος** είναι οικισμός και έδρα ομώνυμης τοπικής κοινότητας, της δημοτικής ενότητας και δήμου Αλμυρού, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αλμυρού του νομού Μαγνησίας, στο γεωγραφικό διαμέρισμα Θεσσαλίας. 
*Μέχρι το 1927 ο οικισμός ονομαζόταν *Κιολουλάρ* (*Κιουλελέρ*, *Κελελέρ*, *ΚΙλελέρ*).
## Γεωγραφικά στοιχεία
Ο Ανθότοπος είναι ημιορεινός οικισμός στο δυτικό τμήμα του νομού Μαγνησίας. Βρίσκεται κοντά στους βόρειους πρόποδες της Όθρυος, δίπλα στα όρια με τον νομό Λαρίσης και πάνω στον επαρχιακό δρόμο Νεράιδας-Ζαρκαδοχωρίου, σε μέσο σταθμικό υψόμετρο 320 μέτρα. Απέχει 52 χιλιόμετρα περίπου νοτιοδυτικά του Βόλου.
## Τοπική κοινότητα
Η τοπική κοινότητα Ανθοτόπου είναι χαρακτηρισμένη ως αγροτικός ημιορεινός οικισμός, με έκταση 24,565 χμ² (2011). Περιλαμβάνει και τον οικισμό Νεράιδα.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως *Κιολουλάρ* και προσαρτήθηκε στον δήμο Ιτώνου του νομού Λαρίσης. Το 1912 η ονομασία του διορθώθηκε σε *Κιουλελέρ*, το 1913 σε *Κελελέρ* και το ίδιο έτος, λίγο αργότερα, σε *Κιλελέρ* (σημ. διαφορετικός οικισμός από το ευρύτερα γνωστό Κιλελέρ). Το 1927 μετονομάστηκε σε *Ανθότοπος* και, το 1935, ορίστηκε έδρα της ομώνυμης κοινότητας. Το 1942 υπήχθη στον νομό Μαγνησίας. Με το ΦΕΚ 169Α - 29/12/1989 αποσπάστηκε από την κοινότητα Ανθοτόπου και προσαρτήθηκε στον δήμο Αλμυρού.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Περιοδικό «Διακοπές», εκδ. Δ.Ο.Λ.,  2010
* Οργανισμός εκδόσεων «Ελλάδα», χάρτες (εκδ. Βαρελάς)
* eetaa.gr

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Αλμυρού
Εθνική Βιβλιοθήκη της Υεμένης

Η **Εθνική Βιβλιοθήκη της Υεμένης** (αραβικά: المكتبة الوطنية اليمنية, αγγλικά: National Library of Yemen) είναι η εθνική βιβλιοθήκη, που βρίσκεται στο κέντρο της πρωτεύουσας της Υεμένης Σαναά, κοντά στην πλατεία Αλ Ταχρίρ και το Στρατιωτικό Μουσείο.

## Ιστορία
Τον Δεκέμβριο του 2010, κυκλοφόρησε η είδηση μιας συμφωνίας για την κατασκευή ενός νέου κτιρίου για την Εθνική Βιβλιοθήκη της Υεμένης με κινεζική χρηματοδότηση της τάξεως των 40 εκατομμυρίων δολαρίων. Το κτίριο θα βρισκόταν στο δυτικό τμήμα της πρωτεύουσας Σαναά. Αναφέρθηκε ότι η κατασκευή θα ξεκινούσε τον Ιανουάριο του 2011 και θα διαρκούσε έως και 30 μήνες .  Από τότε, οι εργασίες έχουν καθυστερήσει και οι απαιτήσεις χρηματοδότησης του έργου αυξήθηκαν στα 50 εκατομμύρια δολάρια . Αναφέρθηκε ότι τα εγκαίνια του κτιρίου ήταν προγραμματισμένα για το 2015 , εκτίμηση που μπορεί να μην έχει υλοποιηθεί.

Ο ιστότοπος της Εθνικής Βιβλιοθήκης και οι αεροφωτογραφίες που τραβήχτηκαν από το 2017-2018 δείχνουν ότι η κατασκευή της νέας Εθνικής Βιβλιοθήκης έχει προχωρήσει αρκετά (από τον Νοέμβριο του 2018).

Σύμφωνα με το Yemen: the Bradt travel guide η Βιβλιοθήκη διαθέτει μια μεγάλη συλλογή βιβλίων στα αραβικά, γαλλικά και αγγλικά .

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
* Ευρωπαϊκή Βιβλιοθήκη
* Υεμένη
* Σαναά

## Εξωτερικοί σύνδεσμοι

* Επίσημη ιστοσελίδα 

## Παραπομπές


Κατηγορία:Βιβλιοθήκες στην Υεμένη
Υ
Γιούλιους Σάουντερ

Ο **Γιούλιους Πάβεου Σάουντερ** (Juliusz Paweł Schauder) (21 Σεπτεμβρίου 1899, Λβουφ, Αυστροουγγαρία – Σεπτέμβριος 1943, Λβουφ, Κατεχόμενη Πολωνία) ήταν Πολωνός μαθηματικός εβραϊκής καταγωγής, γνωστός για το έργο του στη συναρτησιακή ανάλυση, τις μερικές διαφορικές εξισώσεις και τη μαθηματική φυσική.

## Βιογραφία
Γεννημένος στις 21 Σεπτεμβρίου 1899 στο Λβουφ, έπρεπε να πολεμήσει στον Α΄ Παγκόσμιο Πόλεμο αμέσως μετά την αποφοίτησή του από το σχολείο. Συνελήφθη και φυλακίστηκε στην Ιταλία. Εισήλθε στο Πανεπιστήμιο του Λβουφ το 1919 και πήρε το διδακτορικό του το 1923. Δεν προσλήφθηκε στο πανεπιστήμιο και συνέχισε την έρευνά του ενώ εργαζόταν ως δάσκαλος σε ένα σχολείο δευτεροβάθμιας εκπαίδευσης. Λόγω των εξαιρετικών αποτελεσμάτων του, έλαβε μια υποτροφία το 1932 που του επέτρεψε να περάσει αρκετά χρόνια στη Λειψία και, ιδιαίτερα, στο Παρίσι. Στο Παρίσι ξεκίνησε μια πολύ επιτυχημένη συνεργασία με τον Ζαν Λερέ. Γύρω στο 1935 ο Σάουντερ έλαβε τη θέση του ανώτερου βοηθού στο Πανεπιστήμιο του Λβουφ. Ο Σάουντερ, μαζί με τον Στανίσουαφ Μάζουρ, ήταν προσκεκλημένος ομιλητής του Διεθνούς Συνεδρίου Μαθηματικών το 1936 στο Όσλο.

Ο Σάουντερ ήταν Εβραίος και μετά την εισβολή των γερμανικών στρατευμάτων στο Λβουφ το 1941 του ήταν αδύνατο να συνεχίσει το έργο του. Ακόμη και πριν δημιουργηθεί το Γκέτο του Λβουφ, έγραψε στον Λούντβιχ Μπίμπερμπαχ παρακαλώντας για την υποστήριξή του. Αντίθετα, ο Μπίμπερμπαχ έδωσε το γράμμα του στην Γκεστάπο και ο Σάουντερ συνελήφθη. Στις επιστολές του προς Ελβετούς μαθηματικούς, έγραψε ότι είχε σημαντικά νέα αποτελέσματα, αλλά δεν υπήρχε χαρτί για να τα γράψει. Εκτελέστηκε από την Γκεστάπο, πιθανότατα τον Οκτώβριο του 1943.

Το μεγαλύτερο μέρος της μαθηματικής του δουλειάς είναι στον τομέα της συναρτησιακής ανάλυσης, αποτελώντας μέρος μιας μεγάλης πολωνικής ομάδας μαθηματικών, π.χ. Σχολή Μαθηματικών του Λβουφ. Υπήρξε πρωτοπόρος σε αυτόν τον τομέα με ευρείες εφαρμογές σε όλα τα σημεία της σύγχρονης ανάλυσης. Ο Σάουντερ είναι περισσότερο γνωστός για το θεώρημα σταθερού σημείου του Σάουντερ, το οποίο είναι ένα σημαντικό εργαλείο για την απόδειξη της ύπαρξης λύσεων σε διάφορα προβλήματα, τη βάση Σάουντερ (γενίκευση μιας ορθοκανονικής βάσης από το χώρο Χίλμπερτ στο χώρο Μπάναχ) και την αρχή Λερέ−Σάουντερ, ένας τρόπος δημιουργίας λύσεων μερικών διαφορικών εξισώσεων από εκ των προτέρων εκτιμήσεις.

## Εις μνήμην
Το Μετάλλιο Σάουντερ απονέμεται από το Κέντρο Μη Γραμμικών Μελετών «Γιούλιους Σάουντερ» στο Πανεπιστήμιο «Νικόλαος Κοπέρνικος» του Τόρουν της Πολωνίας, σε άτομα για τα σημαντικά τους επιτεύγματα που σχετίζονται με τις τοπολογικές μεθόδους στη μη γραμμική συναρτησιακή ανάλυση.

## Δείτε επίσης
* Θεώρημα Μπάναχ-Σάουντερ
* Βάση Σάουντερ
* Θεώρημα σταθερού σημείου του Σάουντερ

## Παραπομπές


## Εξωτερικοί σύνδεσμοι
* Juliusz P. Schauder Center for Nonlinear Studies

Κατηγορία:Πολωνοί μαθηματικοί
Κατηγορία:Μαθηματικοί του 20ού αιώνα
Κατηγορία:Εβραίοι από τη Γαλικία (Ανατολική Ευρώπη)
Κατηγορία:Πολωνοεβραίοι που πέθαναν στο Ολοκαύτωμα